**Μέση Εποχή του Χαλκού**

Διαφ. 1, 2 (για χρονολογικό προσδιορισμό της περιόδου).

Τα ανάκτορα ως αρχιτεκτονικοί πυρήνες μιας συγκεντρωτικού τύπου κοινωνίας και κέντρα ανακατανομής αγαθών. Αυξανόμενη αστικοποίηση, με παράλληλη αυξημένη ζήτηση πήλινων αγγείων. Εισαγωγή κεραμευτικού τροχού (πιθανώς ιδέα από την Εγγύς Ανατολή), εργαλείου που επιτάχυνε τη διαδικασία της παραγωγής. Αυξανόμενη τυποποίηση στα σχήματα των αγγείων λόγω μαζικότερης παραγωγής, βελτίωση κατασκευής, με χρήση και καθαρότερου (περισσότερο επεξεργασμένου, με κοσκίνισμα και τεχνητές προσμίξεις), πηλού.

Η Κνωσός, η Φαιστός και τα Μάλια ήταν ήδη σημαντικές θέσεις στη ΜΜΙ. Λιγότερα γνωρίζουμε για τα Χανιά και τη Ζάκρο. Ανάπτυξη, γενικότερα, των τεχνών. Εργαστήρια κοντά στην κεντρική εξουσία, που τα επέβλεπε και διαχειριζόταν. Ανταλλαγή γνώσεων και ιδεών.

Τους ανακτορικούς ρυθμούς διέκρινε εκλέπτυνση, εκζήτηση και εκθαμβωτική ομορφιά. Οι τεχνίτες των απόκεντρων κοινοτήτων έμειναν πίσω. Ρόλος της τοπικής παράδοσης και στην τέχνη.

Η Κνωσός και η Φαιστός ως κέντρα παραγωγής υψηλής ποιότητας κεραμεικής (καμαραϊκός ρυθμός).

Δυσχερής ο συσχετισμός χρονολογικών φάσεων Α. Evans και G. Walberg, η οποία μελέτησε, τεχνοτροπικά και τυπολογικά, τη Μεσομινωική κεραμεική

.

**Walberg Evans**

Προκαμαραϊκή φάση ΜΜΙΑ, πρώιμη ΜΜΙΒ

Πρώιμη Καμαραϊκή φάση ΜΜΙΒ, ΙΙΑ

Κλασική ή Ώριμη Καμαραϊκή φάση ΜΜΙΙΑ, ΙΙΒ, ΙΙΙΑ

Μετακαμαραϊκή φάση ΜΜΙΙΙΑ, ΙΙΙΒ

Θεωρία D. Levi, για επάλληλες φάσεις του παλαιού ανακτόρου της Φαιστού (βλ. πίνακα παρακάτω). Αντίκρουσή της από τους Πλάτωνα και Ζώη (που πίστευαν πως οι φάσεις ΙΒ και ΙΙ αποτελούσαν στην πραγματικότητα μία φάση, εφόσον κομμάτια των ίδιων αγγείων βρέθηκαν στρωματογραφημένα στα επάλληλα στρώματα των φάσεων ΙΒ και ΙΙ του Levi). Η κριτική αυτή θα πρέπει να μετριασθεί, μετά τη δημοσίευση του υλικού της Φαιστού και στρωματογραφικές ενδείξεις από τον Κομμό. Η κεραμεική της φάσης ΙΙ είναι ακόμα δύσκολο να διακριθεί ρυθμολογικά από εκείνη της φάσης ΙΒ. Οι αντιστοιχίες των φάσεων Κνωσού και Φαιστού, με βάση τη δημοσίευση του Levi είναι:

**Κνωσός Φαιστός**

ΜΜΙΒ-ΙΙΑ Φάση ΙΑ

ΜΜΙΙΒ Φάσεις ΙΒ, ΙΙ

ΜΜΙΙΙ Φάση ΙΙΙ

Η φάση ΙΙΙ της Μεσαράς είναι καλύτερα γνωστή από την περιφέρεια του ανακτόρου της Φαιστού και το Καμηλάρι και τον Κομμό, γιατί η εκτεταμένη ανακατασκευή του ανακτόρου κατά τη ΜΜΙΙΙ κατέστρεψε μεγάλο μέρος της τοπικής φάσης ΙΙΙ. Τα περισσότερα αντικείμενα της φάσης ΙΙΙ διακοσμούνται κατά απλούστερο τρόπο και οι συσχετισμοί με τη ΜΜΙΙΙΒ της Κνωσού δείχνουν ότι αυτή είναι η τελευταία κεραμεική φάση στη θέση (τη Φαιστό) πριν από την έναρξη της ΥΜΙΑ.

Η διάκριση της ΜΜΙΙΙΑ, ως αυτοτελούς περιόδου, είναι δύσκολη. Αλλά στην Κνωσό υπάρχει στρωματογραφημένη πάνω από τη ΜΜΙΙΒ. Προς το παρόν, φαίνεται προτιμότερο να μην υποδιαιρείται η ΜΜΙΙΙ σε ΜΜΙΙΙΑ και ΜΜΙΙΙΒ, όταν πραγματευόμαστε ολόκληρο το νησί.

Η απόλυτη χρονολόγηση της Μέσης Εποχής του Χαλκού βασίζεται κυρίως σε συσχετισμούς με την Αίγυπτο. Οι ραδιοχρονολογήσεις για αυτή την περίοδο είναι άνευ αξίας. Ο καλύτερος τρόπος για χρονολόγηση της ΜΜΙ είναι η μελέτη των εισαγμένων αντικειμένων. Τάφοι στις Γούρνες, με δύο αιγυπτιακούς σκαραβαίους της 11ης Δυναστείας. Λεβήνα: τρεις (3) σκαραβαίοι βρέθηκαν με ΜΜΙΑ αγγεία. Ελάχιστα πρωιμότερος είναι ένας σκαραβαίος από το ΠΜΙΙΙ-ΜΜΙΑ οστεοφυλάκιο των Αρχανών. Αυτά τα ευρήματα δείχνουν ότι η ΜΜΙΑ αρχίζει λίγο πριν το 2000 ή λίγο υστερότερα (*terminus post quem*). Ένα ΜΜΙΙ γεφυρόστομο αγγείο από την Άβυδο βρέθηκε σε ένα τάφο της εποχής του Σενουσέρτ Γ και του Αμενεμχάτ Γ (1878-1797), υποδεικνύοντας ότι ο ΜΜΙΙ ρυθμός υπήρχε ήδη αυτήν την εποχή. Τα ευρήματα υποδηλώνουν ότι ΜΜΙΒ-ΙΙ κεραμεική κυκλοφορούσε ήδη κατά τη 12η έως την πρώιμη 13η Δυναστεία στην Εγγύς Ανατολή και την Αίγυπτο και ότι η ΜΜΙΙ βρισκόταν σε εξέλιξη ήδη κατά τον 19ο π. Χ. αιώνα.

Λίγα στοιχεία προσθέτουν τα ξένα αντικείμενα που βρέθηκαν στην Κρήτη. Τάφος Β του Πλατάνου: τρία (3) αιγυπτιακοί σκαραβαίοι της 13ης Δυναστείας και ένας σφραγιδοκύλινδρος της εποχής του Χαμμουραμπί. Ο τάφος όμως ήταν σε χρήση και κατά τη ΜΜΙΙ-ΙΙΙ. Τα ευρήματα της Κρήτης δεν αντιβαίνουν στη γενική εικόνα, αλλά δεν προσθέτουν τίποτα ουσιαστικό στο πρόβλημα της χρονολόγησης.

Η κεραμεική της ΜΜ περιόδου διαφέρει από την πρωιμότερη αγγειοπλαστική σε πολλά σημεία και όχι μόνο στους καλλιτεχνικούς ρυθμούς. Ο πληθυσμός της Κρήτης αυξήθηκε πολύ: η κεραμεική τώρα χρησιμεύει και για μία ευρείας κλίμακας αποθήκευση, μεταφορά και εμπόριο. Σε σφραγίδες απεικονίζονται για πρώτη φορά άνθρωποι με πιθάρια και άλλα αγγεία (ίσως απεικονίζεται και κατασκευή κεραμεικής). Ταφές σε πίθους και σαρκοφάγους.

**Μεσομινωική Ι**

Διαφ. 3. Δεν είναι δυνατόν να μελετηθεί ως διαδοχική σειρά μεμονωμένων ρυθμών. Κατάταξη κατά χρονολογικές περιόδους, εκτός από τον Καμαραϊκό και τον Τραχωτό ρυθμό, που είναι ρυθμοί με μακρά παράδοση και, κατά συνέπεια, δύσκολα καθορίζουν χρονολογική φάση. Παρατηρείται μία πιο γενική εξελικτική πορεία, ίσως λόγω της παρουσίας των ανακτόρων. Υπάρχουν βέβαια και τοπικοί ρυθμοί που μιμούνται τους ρυθμούς των μεγάλων κέντρων Κνωσού και Φαιστού (ίσως και Μαλίων). Στην ανατολική Κρήτη, αγγεία από το Παλαίκαστρο έως τον κόλπο του Μεραμπέλλου στα δυτικά του έχουν πολλά κοινά στοιχεία. Στα Μάλια, τα αγγεία μοιάζουν με εκείνα του οροπεδίου του Λασιθίου και του Μύρτου-Πύργου. Εργαστήρια Κνωσού και Μεσαράς (περιοχής Φαιστού): κοινή πορεία, διαφοροποιημένη στις λεπτομέρειες.

**MMIA**

Πρόκειται για την τελευταία περίοδο χειροποίητης κεραμεικής. Διαφ. 4. Διακόσμηση συντηρητική, με γραμμικά θέματα και πολλές επιβιώσεις από την Πρώιμη Χαλκοκρατία. Και παραδοσιακά σχήματα. Διαφ. 5. Νέα είναι το κυλινδρικό κύπελλο, το ημισφαιρικό κύπελλο με την ταινιωτή λαβή (κύαθος), ο χειροποίητος τροπιδωτός κύαθος διαφ. 6, καθώς και νέοι τύποι πρόχων, τσαγιερών και κυπέλλων με δισκοειδή βάση διαφ. 7. Διακοσμητικοί τρόποι: αρχή πολυχρωμίας (χρήση λευκού και ερυθρού χρώματος πάνω σε μελανό βάθος), τραχωτή διακόσμηση διαφ. 8, 9, πλαστική τρισδιάστατη διακόσμηση, διακόσμηση με μελανή βαφή πάνω σε επιφάνεια χωρίς επίχρισμα, απλές λευκές γραμμές, εγχάραξη.

Χαρακτηριστικό γνώρισμα της ΜΜΙ κεραμεικής είναι η εισαγωγή του ερυθρού χρώματος στη διακόσμηση διαφ. 10. Όμως, δεν χρησιμοποιείται πάντα. Ο ρυθμός της ανατολικής Κρήτης της ΠΜΙΙΙ (Λευκός Ρυθμός) επέζησε για αρκετό διάστημα μέσα στη Μέση Χαλκοκρατία διαφ. 11. Η ΜΜΙ κεραμεική φαίνεται ότι έχει κέντρο ανάπτυξής της στην κεντρική Κρήτη.

Για τη Μεσαρά, χαρακτηριστικά σύνολα είναι οι Πατερικιές (οικισμός) διαφ. 12 και οι Δρακόνες (2 θολωτοί τάφοι). Στην Κνωσό, τρεις οικίες κάτω από τις Κουλούρες, το Υπόγειο των Μονολιθικών Πεσσών και επιχώσεις στα νότια της Βασιλικής Οδού, όπου είναι αναμφισβήτητη η ύπαρξη μίας φάσης με πολύχρωμη διακόσμηση, αλλά χωρίς τροχήλατα (φτιαγμένα στον γρήγορο κεραμειτικό τροχό) δείγματα. Στις Αρχάνες, το Ταφικό Κτήριο 19 είχε δύο στρώματα, το κατώτερο με κεραμεική ΜΜΙΑ και Β. Στην ανατολική Κρήτη, η ΜΜΙΑ αντιπροσωπεύεται στον Μύρτο-Πύργο (στη νότια ακτή, κοντά στην Ιεράπετρα) και στο Παλαίκαστρο (Block-οικοδομικό τεράγωνο X). Λίγα γνωστά αγγεία της ΜΜΙΑ υπάρχουν από τη δυτική Κρήτη (αλλά και από το Χαμαλεύρι Ρεθύμνου).

**N. Momigliano, MMIA Pottery from Evans’s Excavations at Knossos, *BSA* 1991.**

Σύμφωνα με τον Evans, ανάμεσα στα χαρακτηριστικά της ΜΜΙΑ κεραμεικής ήταν η ευρεία χρήση της dark on light διακόσμησης και, εν μέρει, της πολύχρωμης διακόσμησης από γεωμετρικά θέματα. Ο Evans δεν θεώρησε σημαντικό αυτό που τώρα έχει γίνει αποδεκτό ως θεμελιώδες (και ουσιαστικά το μόνο) κριτήριο για τη διάκριση ανάμεσα στην ΠΜΙΙΙ και τη ΜΜΙΑ στην Κνωσό, δηλαδή την παρουσία και του ερυθρού χρώματος. Η τραχωτή διακόσμηση θεωρήθηκε ως χαρακτηριστικό της ώριμης φάσης της ΜΜΙΑ, ειδικά η παραλλαγή μίμησης οστρακοδέρμων (“barnackle ware”).

O A. MacGillivray εργάσθηκε πάνω στην καμαραϊκή κεραμεική από την ανασκαφή του Evans στην Κνωσό και κατέληξε στο συμπέρασμα, ότι ορισμένα σύνολα που θεωρήθηκαν από τον Evans ΜΜΙΑ, στην πραγματικότητα ανήκαν σε ΜΜΙΙΑ επίπεδα, δηλαδή ήταν, στην πραγματικότητα, υστερότερα: όπως οι Πρώιμες Αποθήκες Ι – ΙΙ και τμήμα του υλικού από το Δωμάτιο με τις Λεκανίδες (Vat Room Deposit). Το ίδιο πιστεύει και η Momigliano.

Το Επάνω Ανατολικό Πηγάδι (The Upper East Well), δυτικά της Αυλής του Λιθίνου Στομίου, περιείχε κεραμεική ομοιογενή, που πετάχθηκε σε ένα πηγάδι βάθους 20 μ. Όλα τα αγγεία ήταν χειροποίητα, με δικόσμηση σε dark on light αλλά και light on dark, όπως και ανάγλυφη. Διαφ. 13 Ελάχιστα δείγματα πολύχρωμης διακόσμησης. Το πιο κοινό σχήμα ήταν το κύπελλο με ή χωρίς πόδι. Διαφ. 14, 15. Διακόσμηση και στις δύο τεχνοτροπίες, αλλά και σε τραχωτό ρυθμό. Ομοιότητα του συνόλου του Επάνω Ανατολικού Πηγαδιού και άλλων αποθέσεων της ΜΜΙΑ Διαφ. 16. Κοινά διακοσμητικά θέματα, όπως οι ανάγλυφες εγχάρακτες ταινίες και το φυλλόσχημο θέμα στις ραμφόστομες πρόχους.

Επτά (7) αποθέσεις που αποδόθηκαν από τον Evans στη ΜΜΙΑ σχηματίζουν μία ομοιογενή ομάδα: πρόκειται για το Επάνω ανατολικό Πηγάδι, τα Σπίτια Α, Β και C, το πηγάδι βόρεια του Σπιτιού Α, τα προανακτορικά σπίτια νότια του ανακτόρου και τον βόρειο τομέα της πόλης. Χαρακτηριστικό τους η απουσία πολυχρωμίας. Πιο ανάλογα με εκείνα που ο Hood ονομάζει ΠΜΙΙΙ. Σχήματα: Διαφ. 17. κύπελλα με πόδι, άωτα κύπελλα χωρίς πόδι, μόνωτα κύπελλα, ρηχές λοπάδες, ραμφόστομες πρόχοι με λοξότμητο στόμιο, αγγεία με πλευρική προχοή, γεφυρόστομοι σκύφοι, αμφορίσκοι, πιθαράκια, ευρύστομες πρόχοι. Διακόσμηση dark on light, αλλά και light on dark, και πολύ περιορισμένα πολύχρωμη.

Τα θέματα μπορούν να διακριθούν σε δύο κατηγορίες: Διαφ. 18. ευθύγραμμα και καμπυλόγραμμα. Κοινά ευθύγραμμα θέματα είναι οριζόντιες, κάθετες και διαγώνιες γραμμές ή ταινίες, που μερικές φορές σχηματίζουν ρομβοειδή ή θέματα με τρεις κεραίες. Τα άωτα κύπελλα με πόδι ή χωρίς πόδι σχεδόν πάντα κοσμούνται με μία οριζόντια ταινία κάτω από το χείλος.

Καμπυλόγραμμα θέματα είναι τα συμπαγή κρεμαστά δισκία διαφ. 18, 19, 20 και συμπαγή ημικύκλια, τα φυόμενα συμπαγή ημικύκλια, δίσκοι ανάμεσα σε οριζόντια και διαγώνια ταινία, δίσκοι ανάμεσα σε οριζόντια και κυματιστή ταινία, ημικύκλια από στιγμές και κρεμαστά ημικύκλια (τόξα). Φυλλοειδές θέμα στους ώμους ραμφόστομων πρόχων.

Μόνο δύο αγγεία φέρουν πολύχρωμη διακόσμηση. Τα θέματα που αντιπροσωπεύονται είναι ο σταυρός και το θέμα του κύκλου. Η εγχάρακτη διακόσμηση δεν είναι ιδιαίτερα κοινή: θέμα καμπυλούμενων διαγραμμισμένων ζωνών και θέμα οριζόντιων και ζιγκ-ζαγκ ζωνών με χιαστί διασταυρούμενες γραμμές. Η ανάγλυφη διακόσμηση συνήθως αποτελεί μόνο βοηθητικό στοιχείο: ανάγλυφη εγχάρακτη ταινία ή μία απλή πλαστική ταινία γύρω από τη βάση του λαιμού στις ραμφόστομες πρόχους, καρφιά ή αιχμηρά εξάρματα στην κάθε πλευρά του λαιμού πρόχων και ακίδες στο κέντρο γραπτών συμπαγών δίσκων. Συχνά όμως και barbotine (βραχοειδής barbotine), σε ζώνες ή και σε ολόκληρο το σώμα (2 egg cups).

Η ομάδα των επτά αποθέσεων που αναφέρθηκαν πιο πάνω εικονογραφεί μία προανακτορική κεραμεική φάση που είναι πολύ δύσκολο να συσχετισθεί με την ταξινόμηση του Evans και τη ΜΜΙΑ, όπως αυτή ορίσθηκε από πιο πρόσφατες ανασκαφές της Κνωσού. Η μεγαλύτερη δυσκολία αφορά στην πολύχρωμη διακόσμηση, που έχει πάντα θεωρηθεί ως ένα θεμελιώδες χαρακτηριστικό της ΜΜΙΑ, αλλά είναι ελάχιστα επιβεβαιωμένη σε αυτή την ομάδα αποθέσεων. Η ΜΜΙΑ, όπως καθορίζεται στη βάση των επτά (7) αυτών αποθέσεων, εμφανίζεται πιο ανάλογη με την ΠΜΙΙΙ του Hood. Ίσως, αυτή η φάση, επί του παρόντος θα ήταν καλύτερο να ονομασθεί ΠΜΙΙΙ/ΜΜΙΑ. Η πολυχρωμία έχει θεωρηθεί χαρακτηριστικό γνώρισμα της ΜΜΙΑ, εξαιτίας του ότι ο Evans, ο Mackenzie και οι Pendleburies απέδωσαν σε αυτή τη φάση ένα μεγάλο όγκο υλικού που ανήκει στην πραγματικότητα στην Παλαιοανακτορική περίοδο.

**Ph. Betancourt, *The History of the Minoan Pottery***: Η Μεσομινωική Ι χαρακτηρίζεται από συντηρητική, αλλά και πολυποίκιλη κεραμεική διαφ. 21. Ο Λευκός Ρυθμός συνεχίζεται, ιδίως στα ανατολικά. Δημοφιλής είναι μία τεχνοτροπία Σκοτεινού επί Ανοικτού, με γραπτά σχέδια πάνω στη χωρίς επίχρισμα επιφάνεια του αγγείου. Στην κεντρική Κρήτη τα αγγεία χαράσσονται με απλά διακοσμητικά θέματα και άλλα παρουσιάζουν έναν πρώιμο τραχωτό ρυθμό. Πρωιμότατο στάδιο του Καμαραϊκού Ρυθμού, ενός ρυθμού που, εκτός από το λευκό χρώμα πάνω σε σκοτεινό επίχρισμα, χρησιμοποιεί το ερυθρό, καθώς και το πορτοκαλί διαφ. 22. Η διακόσμηση, στη φάση αυτή, είναι κατά το πλείστον γραμμική, αλλά συνθετότερη της ΠΜΙΙΙ. Η βαφή είναι κιμωλιώδης και διαφέρει κάπως από αυτή της ΠΜΙΙΙ.

Σχήματα πρακτικά και λειτουργικά. Εξαφανίζονται τα υπερβολικά στοιχεία, όπως οι μακριές προχοές και οι ψηλές βάσεις. Τα μικρά αγγεία πόσης είναι τα περισσότερα. Ο κοινότερος τύπος είναι το κωνικό κύπελλο σε πολλές παραλλαγές (βρίσκονται σε εκατοντάδες κατά τις ανασκαφές). Τα κύπελλα αυτά ήταν μίας χρήσης; Τα πρωιμότερα κωνικά κύπελλα είναι ακανόνιστα, συχνά με εξάρματα εξαιτίας της βιαστικής κατασκευής τους. Τα ψηλά κωνικά κύπελλα ονομάζονται ποτήρια (tumblers). Συνήθως δεν διαθέτουν λαβές και κοσμούνται με μία λευκή ή σκοτεινή ταινία κάτω από το χείλος. Μία υποκατηγορία έχει κηλιδωτή επιφάνεια από την όπτηση, θυμίζοντας τον Ρυθμό Βασιλικής. Στην κεντρική και βόρεια Κρήτη πολύ δημοφιλή είναι τα egg-cups (κύπελλα «τύπου ωοθήκης»). Διαφ. 23, 24: ΜΜΙΑ από τις Αρχάνες Απαντούν και στη δυτική Κρήτη, ανατολικά όμως των Μαλίων σπανίζουν. Σχήμα, στη φάση αυτή, πιο γωνιώδες, με λιγότερες καμπύλες.

Μόνωτα κύπελλα. Νέα σχήματα: το κυλινδρικό κύπελλο και το χειροποίητο τροπιδωτό κύπελλο Διαφ. 25. Οι πρόχοι συνήθως διαθέτουν μικρές και στενές προχοές και οξεία μετάβαση από τον ώμο προς το λαιμό. Ένας κοινός τύπος στην Κνωσό στη ΜΜΙ έχει το θέμα της πεταλούδας. Διαφ. 26, στο κέντρο. Τύπος πεπιεσμένης πρόχου. Οι τσαγιέρες διαθέτουν μικρές σε μήκος προχοές και δεν έχουν διακεκριμένες βάσεις Διαφ. 27. Χύτρες, αβαθείς δίσκοι και πινάκια. Με προσμίξεις, για να αποφευχθούν ατυχήματα από την έκθεση στη φωτιά.

Αγγεία ιδιότυπα, ταφικής ή τελετουργικής χρήσης. Κωδωνόσχημα σκεύη . Μονά ή διπλά Διαφ. 28, 29. Ο Evans πίστευε ότι ήταν απομιμήσεις κουδουνιών. O Pendlebury πώματα κάποιων σκευών. Ο Χατζηδάκις αναθηματικές εσθήτες, ο Franchet ειδώλια, ο Πλάτων τελετουργικές μάσκες, επειδή βρήκε δείγμα από φαγεντιανή που απεικόνιζε χαρακτηριστικά προσώπου (μάτια, φρύδια, μύτη, στόμα) Διαφ. 30.

ΜΜΙΑ όστρακα στα πρωιμότερα στρώματα της Λέρνας και της Ασίνης. Αγγείο από τη Λάπιθο της Κύπρου, ΜΜΙΑ ή ΜΜΙΒ Διαφ. 31.

**ΜΜΙΒ**

Διάδοση του ταχύστροφου τροχού διαφ. 32, 33 άνω σειρά. Λεπτά τοιχώματα, συμμετρία, ίχνη σχοινιού αποκοπής κάτω από τον πυθμένα. Τροπιδωτός κύαθος. Οι ΜΜΙΒ-ΙΙΑ επιχώσεις δείχνουν χρήση και χειροποίητης κεραμεικής. Στη Λέρνα IV και την Τροία ΙΙ, ο τροχός εμφανίστηκε πριν από την Κρήτη.

Αν δεχθούμε ότι η ΜΜΙΒ αρχίζει με τον τροχό, τότε πολλά παλαιά θεωρούμενα ως ΜΜΙΑ πρέπει να αναχρονολογηθούν σε αυτή τα φάση (Vat Room Deposit, Γούρνες, μέρος της κεραμεικής από τις Κουλούρες της Κνωσού, Οικία Β Βασιλικής, Απόθεση κάτω από την Οικία D του Μόχλου και η περίοδος ΙΙc-d του Μύρτου-Πύργου). Ίσως και κάποια από τις Αρχάνες; Διαφ. 34. 35

Διακόσμηση πιο ποικίλη. Διαφ. 36, 37. Η τεχνοτροπία Σκοτεινού επί ανοικτού συνεχίζει να είναι αγαπητή. Συνεχίζεται και ο ρυθμός της γραμμικής διακόσμησης με λευκή βαφή: ορισμένα σχέδια είναι πολύ απλά, άλλα όμως είναι νεωτεριστικά, με παιχνιδίσματα στις σπείρες, τα τόξα και τα σιγμοειδή. Πρώτη πραγματική εμφάνιση του Καμαραϊκού Ρυθμού. Εδραίωση της πολυχρωμίας. Θέματα από το φυτικό βασίλειο ή βασισμένα στην περιστροφή. Τραχωτός ρυθμός, συχνά συνδυαζόμενος με λευκή ή πολύχρωμη γραπτή διακόσμηση.

Στους τροπιδωτούς κυάθους αναγνωρίζονται στοιχεία κατ’ απομίμηση μεταλλικών προτύπων. Ωοκέλυφη κεραμεική (αγγεία με πολύ λεπτά τοιχώματα, σαν το τσόφλι του αυγού). Οι λαβές είναι λεπτές, ενώ απαντούν και κυματοειδή χείλη, καθώς και μικρές κομβιόσχημες αποφύσεις, που θυμίζουν τις κεφαλές καρφιών απομιμούμενα μεταλλικά πρότυπα.

Υπερπόντιες σχέσεις: ευρήματα της Μήλου και της Κνωσού δείχνουν ότι η δεύτερη φάση της Δεύτερης Πόλης της Φυλακωπής αντιστοιχεί με η ΜΜΙΒ περίοδο. Πολλά εισηγμένα μινωικά αντικείμενα στη Λέρνα της Μέσης Εποχής του Χαλκού. Στην Κύπρο ένα ΜΜΙ γεφυρόστομο αγγείο έχει βρεθεί σε Πρωτοκυπριακό ΙΙΙ τάφο της Λαπίθου. Μινωικές σφραγίδες στην Εγγύς Ανατολή και ανατολικές στην Κρήτη.

Φυσιοκρατικές τάσεις με πλαστική έκφραση: είτε προσκολλώνται στο αγγείο μικρές πλαστικές μορφές διαφ. 38, είτε όλο το αγγείο διαμορφώνεται ως γλυπτό. Παλαίκαστρο. Λοπάδα με 160 ζώδια που αποτελούν κοπάδι με βοσκό διαφ. 39. Άλλα αγγεία έχουν στο εσωτερικό τους πουλιά διαφ. 38ή και άλλες μορφές. Ταύρος από την Κουμάσα, πλαστικά διαμορφωμένος ασκός διαφ. 40. Οι σκοτεινόχρωμες ταινίες, το σχηματοποιημένο σώμα του ζώου με τρία πόδοα και η ελαχιστοποίηση των λεπτομερειών υποδεικνύουν πρώιμη χρονολόγηση. Πρώτη εμφάνιση ταυροκαθαψίων.

Οι κυριότεροι ρυθμοί της ΜΜΙΒ είναι: ο Εγχάρακτος Ρυθμός, η ΜΜ τεχνοτροπία Σκοτεινού επί ανοικτού και ο Τραχωτός Ρυθμός. Τελευταίες βαθμίδες του Λευκού Ρυθμού και η αρχική περίοδο του Καμαραϊκού Ρυθμού.

Αναβίωση της παλιάς τεχνικής της **εγχάραξης**. Η χρονολόγηση του ρυθμού αυτού βασίζεται στα σύνολα από τις Πατερικιές και τις Κουλούρες της Κνωσού. Πολλά δείγματα από τη βόρεια κεντρική Κρήτη (Κνωσό και γειτονικές θέσεις, όπως Αρχάνες). Πρόχοι με παχιά τοιχώματα και λαιμό διακρινόμενο του ώμου, άκομψα κύπελλα, κύπελλα με δισκοειδή βάση, δίωτοι κύαθοι, κύπελλα με προχοή, τσαγιέρες με μακριές προχοές χωρίς διακρινόμενη βάση. Οι εγχαράξεις περιορίζονται σε ορισμένα μόνο τμήματα του αγγείου. Τα συνηθέστερα θέματα είναι οι τεθλασμένες και οι διαγώνιες γραμμές, διαγραμμίσεις και δικτυωτά, γραμμίδια και στίξεις. Τα θέματα συνήθως διευθετούνται σε ζώνες, ώστε να δημιουργείται αντίθεση με τις ακόσμητες επιφάνειες του αγγείου, ή με ζώνες διακοσμημένες με γραπτά, λευκά ή άλλα, σχέδια.

Η αναβίωση της εγχάραξης είναι σύντομης διάρκειας. Κατά τη λήξη της ΜΜΙΒ είναι πια εκτός μόδας και παραμερίζεται από την πολύ πιο εντυπωσιακή πολυχρωμική διακόσμηση. Δεν γίνεται ποτέ ξανά δημοφιλής.

**Τραχωτός Ρυθμός (barbotine, στα Γαλλικά: γενειοφόρος)**

Χαρακτηρίζεται από την παρουσία αδρών πλαστικών προεξοχών στην επιφάνεια των αγγείων. Διαφ. 41 Κυρίως στη ΜΜ περίοδο, πιο δημοφιλής στη νότια Κρήτη (K. Foster, Minoan Ceramic Relief, 1982). Αρχίζει να εμφανίζεται πολύ μετά τα 2000 π. Χ. Αποκορύφωση της δημοτικότητάς του η ΜΜΙΒ-ΙΙΑ. Κυρίως στην κεντρική, νότια και βόρεια, Κρήτη. Σπανίζει στη δυτική και ανατολική. Διάφοροι τύποι τραχωτής διακόσμησης: κυματοειδής διαφ. 42, του τύπου μίμησης των οστρακοδέρμων διαφ. 43, κάτω σειρά (από επίθετες μάζες υδαρούς πηλού που καλύπτουν ευρύτερα τμήματα του αγγείου και έχουν δουλευτεί με τα δάκτυλα ή ένα εργαλείο με πλατύ άκρο), κοκκιδωτή ή ακιδωτή διακόσμηση διαφ. 43, άνω και μεσαία σειρά. Λιγότερο κοινές είναι οι επίθετες λωρίδες ή απλά κομβία από πηλό. Πρώιμη ομάδα από τις Δρακόνες, με ελαφρώς κυματοειδή στοιχεία, που ελίσσονται από τον λαιμό προς τη βάση πρόχων Διαφ. 42. Έννοια της περιστροφής του αγγείου.

Διακόσμηση μίμησης οστρακοδέρμων (“Barnacle ware”), από τα ανώμαλα κελύφη θαλασσίων οστρέων διαφ. 43, κάτω σειρά. Επίθεση μάζας αραιωμένου πηλού και πιθανώς κατεργασία με τα δάκτυλα: Πατερικιές, οικίες κάτω από τις Κουλούρες της Κνωσού. Στην αρχή, τραχειά και ακανόνιστη, συνδυάζεται με άλλες, λείες, επιφάνειες του ίδιου αγγείου. Συχνά, συνδυάζεται με γραπτά κοσμήματα διαφ. 44-46. Ακμή στη ΜΜΙΒ, συνεχίζεται στη ΜΜΙΙΑ. Κοκκιδωτή (ή ακιδωτή) διακόσμηση: μακροβιότερη, επιβιώνει σε όλη τη μεσομινωική εποχή. Οι κοκκίδες σχηματίζουν διακοσμητικά θέματα διαφ. 47, άνω και μεσαία σειρά, 48, 49.

Ορισμένες φορές προτείνονται ξένες πηγές για κάποιους από τους τύπους της τραχωτής διακόσμησης. Από περιοχές βόρεια της Ελλάδας προέρχονται σχέδια που θυμίζουν την κυματοειδή διακόσμηση του Τραχωτού Ρυθμού. Ίσως, όμως, οι ομοιότητες τυχαίες, οφειλόμενες σε κατασκευαστικούς λόγους. Διαφ. 50 Ο Evans υποστήριξε ότι τον εμπνεύσθηκαν από θαλάσσιους οργανισμούς (ή και αχινούς χωρίς αγκάθια).

Συνήθως, η τραχωτή διακόσμηση διευθετείται σε τυπικά μινωικά σχέδια, όπως ενάλληλες γωνίες, σπείρες, γραμμές ή ταινίες. Διαφ. 51 Σχέδια και σύνταξη όμοια με της γραπτής διακόσμησης. Στα περισσότερα τραχωτά αγγεία, συμπληρωματικά γραπτή διακόσμηση. Βαφή και πάνω στις τραχωτές επιφάνειες Διαφ. 52-53. Αισθητική όχι πολύ αρεστή σήμερα Διαφ. 54. Αλλά δημοφιλής για πολλές γενιές στη μινωική Κρήτη.

**ΜΜ ρυθμός Σκοτεινού επί Ανοικτού**

Περισσότερο τεχνοτροπία παρά ρυθμός. Τα διακοσμητικά θέματα, με σκοτεινόχρωμη βαφή, απευθείας πάνω στον ωχρό ή ερυθρωπό πηλό, ενώ στίλβωση δεν συνηθίζεται. Ως αποτέλεσμα, η διακόσμηση είναι μάλλον θαμπή. Χρησιμοποιείται πιο πολύ στα οικιακά σκεύη, αλλά σε μερικές περιοχές και σε επιτραπέζια.

Διακόσμηση πρόχειρη, συχνά βιαστικά εκτελεσμένη, με πολλά απρογραμμάτιστα σχέδια, όπως στάξιμο βαφής στην επιφάνεια του αγγείου («καταλοιβάδες»), ή απλούστατες γραμμές. Υπολείπεται σε καλλιτεχνική αρτιότητα από άλλους σύγχρονους του ρυθμούς. Η καταγωγή του έλκει από την Πρώιμη Εποχή του Χαλκού. Και στην ΠΜΙΙΙ. Δημοφιλέστερη όμως στη ΜΜΙ, με συγκεκριμένα διακοσμητικά θέματα: ομόκεντρα τόξα και ενάλληλες γωνίες, ενώ άλλα, όπως τριπλοί θυσανωτοί κλάδοι, καταλοιβάδες, συνδεόμενοι δίσκοι, χρησιμοποιούνται για μακρύτερο διάστημα. Ειδικά τοπικά εργαστήρια, που εξυπηρετούσαν σχεδόν αποκλειστικά τοπικές ανάγκες. Στη Μεσαρά, και τεχνική εμβάπτισης του αγγείου σε βαφή. Στις Γούρνες, στη βόρεια Κρήτη, δισκία, κάθετες ή διαγώνιες γραμμές, συμπαγής βαφή στα ανώτερα τμήματα του αγγείου και θυσανωτά σχέδια. Στην ανατολική Κρήτη, πιο μεγάλη ποικιλία: τριπλός θύσανος που αποτελείται απίο δρεπανοειδείς γραμμές, θέμα συνδεόμενων δίσκων, ενάλληλες γωνίες, λοξές γραμμές ή σταλαγματιές χρώματος, καταλοιβάδες και μεγάλες ολόβαφες ελλείψεις. Μία ομάδα από τα Γουρνιά φέρει απεικονίσεις σχηματοποιημένων ζώων, πουλιών ή και ανθρώπων.

**Μεσομινωική ΙΙ**

Περίοδος ωριμότητας της τέχνης των πρώτων ανακτόρων. Καμαραϊκή κεραμεική: χρησιμοποιεί λευκή, ερυθρόχρωμη και βυσινόχρωμη διακόσμηση πάνω σε μελανό επίχρισμα. Διαφ. 55-56 Η επαρχιακή αγγειογραφία αντιγράφει την ανακτορική ή ακολουθεί δικούς της δρόμους, συνεχίζοντας την παράδοση της ΜΜΙΒ. Εγκαταλείπονται ο Εγχάρακτος και ο Τραχωτός Ρυθμός, ενώ συνεχίζεται, ιδιαίτερα στα επαρχιακά εργαστήρια, ο ρυθμός Σκοτεινού επί Ανοικτού, κυρίως στα οικιακά αγγεία. Σημαντική διαφορά μεταξύ των ανακτορικών ρυθμών και των ρυθμών των επαρχιακών κέντρων.

Ένα ΜΜΙΙΑ κύπελλο έχει βρεθεί σε Μεσοκυπριακό Ι τάφο στο Κάρμι. Διαφ. 57 Στην Αίγυπτο, ΜΜ όστρακα έχουν βρεθεί στο Χαραγκέ και το Καχούν. Ένας γεφυρόστομος σκύφος με διακόσμηση ρόδακα από τάφο της Αβύδου πρέπει ίσως να συσχετισθεί με την εποχή του Σενουσέρτ Γ και του διαδόχου του Αμενεμχάτ Γ. Διάσπαρτα ΜΜΙΒ-ΙΙ ευρήματα προέρχονται από πολυάριθμες θέσεις της Εγγύς Ανατολής, ανάμεσα στις οποίες είναι και η Ουγκαρίτ.

Μινωικά προϊόντα και στο Βορρά, στις κυκλαδικές και ελλαδικές περιοχές. Στη ρόδο, ΜΜ ευρήματα στη Φιλέρημο, ενώ στην Ασίνη, τη Λέρνα, τον Άγιο Στέφανο και σε αρκετές ακόμα θέσεις έχουν βρεθεί μαζί με κρητικές εισαγωγές και ντόπια αντίγραφά τους. Επέκταση του μινωικού «εμπορίου’, αν και τα δείγματα είναι λίγα: πρόκειται περισσότερο για προσωπικές δημιουργίες, όχι για μαζική παραγωγή.

Σχηματολόγιο της ΜΜΙΙ. Διαφ. 58. Το συνηθέστερο αγγείο είναι το άωτο κωνικό κύπελλο, συνήθως ακόσμητο. Τα αγγεία μεγαλύτερου μεγέθους είναι ακόμα χειροποίητα. Λύχνοι μικροί, μονόμυξοι, με λαβές τοξωτές, ευθέα στελέχη ή απλά εξογκώματα και λύχνοι δίμυξοι με περιχείλωμα. Τα μαγειρικά σκεύη ήταν είτε τριποδικές χύτρες, είτε ρηχά πινάκια, συχνά επίσης τριποδικά. Γιγάντιοι πίθοι της Κνωσού διαφ. 59. και πίθοι βυτιόσχημοι, με καταλοιβάδες.

Στρωματογραφία Κομμού. Το πρώτο στρώμα, με λίγα τροχήλατα αγγεία ΜΜΙΒ, μαζί με έναν κεραμεικό ρυθμό που δεν διακρίνεται από εκείνον της ΜΜΙΑ. Η επόμενη φάση, με περισσότερα τροχήλατα δείγματα, καθώς και τις απαρχές του Καμαραϊκού Ρυθμού, μπορεί να χαρακτηρισθεί ΜΜΙΙΑ διαφ. 60-61. Αυτή η φάση παρουσιάζει πολλά στοιχεία ομοιότητας με τη φάση ΙΑ της Φαιστού. Στρώμα κάτω από τη Δυτική Αυλή της Κνωσού: τροπιδωτοί και ημισφαιρικοί κύαθοι, κύπελλα με ευθέα τοιχώματα διαφ. 62-63. και πολλά άωτα κωνικά κύπελλα. Ορισμένα συντηρητικά στοιχεία, αλλά πολλά τροχήλατα αγγεία, που δείχνουν ότι το στρώμα αντιστοιχεί με εκείνο της ΜΜΙΑ στον Κομμό.

Η χρήση των κομψών θεμάτων του Καμαραϊκού ρυθμού έχει ήδη αρχίσει στα λεπτότεχνα αγγεία, τα θέματα δεν είναι όμως ακόμα πολύ πολύπλοκα διαφ. 64. Επιβιώσεις θεμάτων της ΜΜΙΒ περιλαμβάνουν κύκλους, σειρές από στιγμές, ενάλληλες γωνίες και άλλα απλά σχέδια. Ωοκέλυφη κεραμεική, συχνά κύπελλα με κυματιστά χείλη διαφ. 65.

**ΜΜΙΙΒ**

Ακμή της καμαραϊκής κεραμεικής. Καταστροφή του ανακτόρου της Φαιστού (φάσεις ΙΒ και ΙΙ). Στην Κνωσό, στη ΜΜΙΙΒ χρονολογούνται τα σύνολα, του Δωματίου του Ελαιοπιεστηρίου, των Αποθηκών της Βασιλικής Κεραμεικής (Royal Pottery Stores) και του Θεμελίου των Υφαντικών Βαρών (Loomweight Basement). Στα Μάλια, τα σύνολα στο Quartier Mu. Ορισμένα σύνολα από τον Κομμό. Τα επαρχιακά σύνολα είναι δυσκολότερο να χρονολογηθούν (Οικία Α της Βασιλικής).

**Καμαραϊκός Ρυθμός**

Πρόκειται για μία κατηγορία τροχήλατης κεραμεικής, διακοσμημένης με περίτεχνα φυτικά, εικονιστικά και γεωμετρικά θέματα, ζωγραφισμένα με λευκό και κόκκινο χρώμα πάνω στο σκοτεινόχρωμο επίχρισμα που καλύπτει την επιφάνεια του αγγείου. Διαφ. 66-67. Το ερυθρό, σε διάφορες αποχρώσεις, από πορτοκαλί, ερυθρό έως βυσινί. Καμιά φορά, η καμαραϊκή διακόσμηση συνδυάζεται και με άλλες τεχνικές, όπως την τραχωτή διαφ. 68 και την πλαστική – ανάγλυφη. Κυρίως στην Κνωσό και τη Φαιστό, αλλά και στον Κομμό. Μεγάλο επίτευγμα της μινωικής κεραμεικής τέχνης. Διαφ. 69, 70 Ο ρυθμός ξεκινά από τη ΜΜΙ, φθάνει στο απόγειό του στη ΜΜΙΙΒ και παρακμάζει στη ΜΜΙΙΙ.

G. Walberg, *Kamares. A Study of the Character of Palatial MM Pottery*, 1976.

Κατάταξη με βάση την εξέλιξη του ρυθμού.

Προκαμαραϊκή φάση

Φάση πολυχρωμίας πριν από την εισαγωγή του τροχού (ΜΜΙΑ με χρήση ερυθρού). Πολλά από τα θέματα είναι απλά και τα περισσότερα γραμμικά, ήδη όμως εμφανίζεται η συστροφή και η χρήση καμπυλόγραμμων, σπειροειδών θεμάτων Διαφ. 71. Τα κλειστά αγγεία έχουν συχνά τη μέγιστη διάμετρό τους ψηλά, ενώ απαντούν και πολλά πεπιεσμένα σφαιρικά αγγεία. Δεν υπάρχουν ακόμα κάποια τυπικά σχήματα του Καμαραϊκού Ρυθμού: τροχήλατοι τροπιδωτοί κύαθοι, κύπελλα με ευθέα τοιχώματα, ημισφαιρικοί κύαθοι, σφαιρικοί γεφυρόστομοι σκύφοι.

Πρώιμη καμαραϊκή φάση

Εισαγωγή του τροχού: οξύτερες γραμμές, καμπύλες ευρύτερες. Λεπτές ταινιωτές λαβές και νέα σχήματα: εξελιγμένος τροπιδωτός κύαθος Διαφ. 72. Τα κλειστά αγγεία είναι λιγότερο γωνιώδη. Το κατώτερο μέρος των τροπιδωτών κυάθων είναι συνήθως ψηλό σε αυτή τη φάση.

Η τρέχουσα σπείρα αναγεννάται μετά τη διάλυσή της στην προκαμαραϊκή φάση. Κυκλικά σχέδια συχνά σαν κύρια θέματα. Επίσης, συστρεφόμενα μοτίβα, τρέχουσες σπείρες, αλλά και μεγάλες σπείρες ως κύριο θέμα. Η τραχωτή διακόσμηση είναι σχετικά συχνή. Επάλληλα κρεμαστά ημικύκλια γύρω από τις προχοές κάποιων σκύφων (κληρονομιά από την ΠΜΙΙΙ).

Κλασσική ή Ώριμη καμαραϊκή φάση

Χρονολογικά, ΜΜΙΙΑ και ΙΙΒ. Κυρίως, ανακτορικά αγγεία. Τα σχήματα των κλειστών αγγείων είναι συχνά πιο ωοειδή ή σφαιρικότερα από το παρελθόν διαφ. 73, με τη μέγιστη διάμετρο χαμηλότερα. Οι ημισφαιρικοί κύαθοι εξελίσσονται σε έναν τύπο με μία μέγιστη διάμετρο μάλλον χαμηλά και πλατιά βάση ή έναν τύπο με ψηλή μέγιστη διάμετρο και στενή βάση. Οι τροπιδωτοί κύαθοι είναι μέσου ύψους διαφ. 74, 75.

Ακτινωτά θέματα αντί κυκλικά της προηγούμενης φάσης διαφ. 76. Στροβιλιζόμενα θέματα συνηθέστερα από πριν (π. χ. περιστρεφόμενοι σπειροστρόβιλοι). Πεταλοειδείς θηλιές προστίθενται για να εντείνουν την εντύπωση της περιστροφής διαφ. 77. Σε αυτή τη φάση απαντούν συχνά και περιφερικές ταινίες. Χρησιμοποιούνται είτε επαναλαμβανόμενα σχέδια που «ρέουν» γύρω από το σώμα του αγγείου διαφ. 78-79, είτε κατ’ ενώπιον θέματα που κοσμούν τη μία μόνο πλευρά του διαφ. 80, 81. Μπορεί να παρατηρηθεί μία αυξανόμενη επίδραση των μεταλλικών προτύπων, ιδιαίτερα ως προς τις λεπτομέρειες κάποιων αγγείων.

Μετακαμαραϊκή φάση

Η πολυχρωμία συνεχίζεται, αλλά αρχίζει σταδιακά να παρακμάζει διαφ. 82. Τάση για επιμήκη σχήματα των κλειστών αγγείων. Διαφ. 83 Η αντίθεση ανάμεσα σε κυρτές και κοίλες επιφάνειες είναι ισχυρότερη. Η μέγιστη διάμετρος των αγγείων είναι συχνότερα ψηλά. Η χρήση των χρωμάτων, εκτός του λευκού, περιορίζεται πολύ. Το ερυθρό χρησιμοποιείται πια περιστασιακά, για ταινίες ή για τον τονισμό λεπτομερειών. Η διακόσμηση συχνά περιορίζεται στο άνω ήμισυ του αγγείου. Υπάρχει μία τάση διάλυσης του καμαραϊκού στυλ, εξαιτίας των νέων τάσεων στα σχήματα και της εισαγωγής νέων διακοσμητικών θεμάτων. Οι ρόδακες και τα περίτεχνα σπειροειδή θέματα αντικαθίστανται από μεγάλες αμφίστροφες σπείρες, φυλλοφόρες ταινίες και άλλα λευκόχρωμα σχέδια. Νέος εικονιστικός ρυθμός με φοίνικες, άνθη και άλλα φυσιοκρατικά στοιχεία, ίσως ως συμπλήρωμα ή αντανάκλαση των τοιχογραφιών των ανακτίρων.

Οι τέσσερεις φάσεις της Walberg δεν αποτελούν ακριβείς υποδιαιρέσεις, με απότομη έναρξη και λήξη. Η διαίρεση ανάμεσα σε Πρώιμη και Κλασική Καμαραϊκή είναι πολύ δύσκολη. Αν παραμερισθούν ο Προκαμαραϊκός και ο Μετακαμαραϊκός τρόπος, είναι δυνατό να διατηρηθεί ο όρος «Καμαραϊκός Ρυθμός» για να χαρακτηρίσει την πιο περίτεχνη παράδοση της πολύχρωμης κεραμεικής.

Το χαρακτηριστικίοτερο στοιχείο του ρυθμού αυτού είναι η διακόσμηση. Τα κύρια γνωρίσματά της είναι:

1. Η πολυχρωμία. Διαφ. 84-85 Ερυθρό, βυσινί, πορτοκαλί, κίτρινο και υπόλευκο. Πάνω στο σκοτεινόχρωμο επίχρισμα και συχνά σε συνδυασμό με το ωχρό χρώμα του πηλού. Νέος κόσμος χρωματικών εντυπώσεων.
2. Τα φυτικά και ζωικά θέματα. Διαφ. 86 Για πρώτη φορά, στοιχεία από τον φυτικό και ζωικό κόσμο είναι σημαντικά για τη διακόσμηση αγγείων.
3. Τα σύνθετα διακοσμητικά θέματα. Διαφ. 87-88 ‘Όχι γραμμικά. Μεγάλες επιφάνειες του αγγείου ζωγραφίζονται με σύνθετες εικόνες, συχνά σε δύο διαστάσεις. Τονίζονται τα καμπύλα περιγράμματα και οι κυματοειδείς γραμμές.
4. Η σύνθετη σύνταξη. Διαφ. 88-89 Υπογραμμίζει ειδικά στοιχεία, σε σχέση με την κίνηση: τη συστροφή, τη ρέουσα ή την κατευθυνόμενη κίνηση, την εναλλαγή στην κατεύθυνση της κίνησης διαφ. 90.
5. Η επινοητικότητα. Είναι αδύνατο να συλλάβει κανείς ολόκληρο το εύρος των καμαραϊκών διακοσμητικών θεμάτων. Διαφ. 91-92 Κάθε ανασκαφή προσθέτει και καινούργια δείγματα.

Διακοσμητικά θέματα: Διαφ. 93. συμπλεκόμενοι μηνίσκοι, σπειροειδή σχήματα διανθιζόμενα με πέταλα, ρόδακες και άλλα κυκλικά θέματα, φυλλοφίρες ταινίες και άλλα φυτικά θέματα –πεταλόμορφα και βλαστόμορφα- απομιμήσεις στιλβωμένου λίθου και σχηματοποιημένα ζώα.

Σύνθεση επίπεδη, σε δύο διαστάσεις: συχνά τα άνθη ζωγραφίζονται σαν να τα βλέπεις από επάνω, ενώ τα ζώα σχηματοποιούνται έντονα. Οι ζωγράφοι επικεντρώνουν μάλλον στο χαρακτήρα και τη σύνταξη των θεμάτων, παρά σε συμβολισμούς ή μίμηση του πραγματικού κόσμου.

Εκτός από τα συνηθισμένα, αρκετά εξειδικευμένα σχήματα. Διαφ. 94 Κύπελλα και άλλα αγγεία πόσης σε μεγάλη ποικιλία. Μία υποκατηγορία με κοίλο προφίλ περιορίζεται στη ΜΜΙΒ-ΙΙ. Ποικιλία τύπων τροπιδωτών κυάθων, μερικοί με κυματιστά χείλη. Τα ημισφαιρικά κύπελλα διαφ. 95 πιθανότατα κατάγονται από τα ανάλογα της ΠΜΙΙΙ-ΜΜΙΑ. Άλλα σχήματα είναι οι λοπάδες και οι λεκάνες. Καρποδόχη με πλαστικά άνθη, με γραπτά θέματα σπειρών, μίμησης λίθου, σκακιέρας κ. ά. Διαφ. 96

Τα κλειστά σχήματα έχουν μεγαλύτερες επιφάνειες και, συνεπώς, περισσότερο χώρο για τη διακόσμηση. Γεφυρόστομοι σκύφοι με σφαιρικό σχήμα, συχνά προστίθεται και τρίτη λαβή. Πιθοειδή με περιχείλωμα. Επίσης, ρυτά, αμφορείς, τσαγιέρες, ασκοί, ζωόμορφα αγγεία διαφ. 97. Ταυροκεφαλές – ρυτά διαφ. 98. Δύσκολος ο εντοπισμός ζωγράφων, όμως αγγεία που μοιάζουν πολύ μπορεί να κατασκευάσθηκαν από τον ίδιο τεχνίτη.

Σύνταξη θεμάτων είτε τεκτονική διαφ. 99, είτε ενιαία διαφ. 100. Παραδείγματα. Η ενιαία διακόσμηση είναι χαρακτηριστικά μινωική και γνωρίζει ανάπτυξη από τη ΜΜΙΙ – ΥΜΙΒ. Συνθέσεις που βασίζονται στο σχήμα του κύκλου, διαγώνιες συνθέσεις: συστροφή διαφ. 101. Ακόμα, ανοδική εξάπλωση, συστολή, εξακτίνωση διαφ. 102. Εξισορρόπηση συχνά διαφόρων κινήσεων: έτσι, δημιουργείται ένα ζυγισμένο κεντρικό σημείο: οι μορφές φαίνονται να πλέουν μάλλον, παρά να είναι σταθερές διαφ. 103.

Επαρχιακά εργαστήρια διαφ. 104-105. Γεφυρόστομες πρόχοι Βασιλικής, Σπιτιού Α διαφ. 106, κάτω σειρά. Κάνθαροι από τα Γουρνιά διαφ. 107: ίσως από μεταλλικά πρότυπα της Μικράς Ασίας. Τα σχήματα των αγγείων επαρχιακών εργαστηρίων αντιγράφουν τα καμαραϊκά αγγεία διαφ. 108. Ήταν ευκολότερη η αντιγραφή σχημάτων, παρά διακοσμητικών θεμάτων.

G. Walberg, *Provincial Middle Minoan Pottery*, 1983.

Η επαρχιακή ΜΜ κεραμεική διαφέρει σημαντικά από εκείνη της Κνωσού και της Φαιστού. Τέσσερεις περιοχές με διαφορετικά στυλ μπορούν να διακριθούν: στυλ Ανατολικής Κρήτης, Ανατολικής – Κεντρικής Κρήτης, Κεντρικής Κρήτης, Δυτικής Κρήτης. Δεν υπάρχουν όμως σαφή όρια ανάμεσα στα στυλ αυτών των περιοχών. Υπάρχουν όμως χαρακτηριστικά στις κεραμεικές παραγωγές αυτών των περιοχών, που εμφανίζονται και στην καμαραϊκή κεραμεική. Έτσι, μπορούμε να συσχετίσουμε τις στυλιστικές φάσεις των επαρχιακών εργαστηρίων με εκείνες της ανακτορικής καμαραϊκής κεραμεικής.

Όμως, ακόμα και μέσα στην ίδια θέση το στυλ ποικίλλει. Μερικά αγγεία των Μαλίων, λ. χ., έχουν παράλληλα από την Παχιά Άμμο, ενώ άλλα αγγεία από την ίδια θέση μοιάζουν με αγγεία που βρέθηκαν στον Πύργο, στη νότια ακτή. Μία μικρή ομάδα από το Quartier Mu στα Μάλια μοιάζει με τα καμαραϊκά της Κνωσού και της Φαιστού, αλλά ταυτόχρονα διαθέτει ένα ξεχωριστό χαρακτήρα. Ίσως, από ένα τοπικό εργαστήριο, που γνώριζε καλά το καμαραϊκό στυλ της Κνωσού και της Φαιστού.

Αντιστοιχία φάσεων με την καμαραϊκή κεραμεική:

Φάση 1: ΜΜΙΑ

Φάση 2: ΜΜΙΒ/ΙΙΑ

Φάση 3: ΜΜΙΙΑ/ΙΙΒ

Φάση 4: ΜΜΙΙΙΑ/ΙΙΙΒ

Ένα μεγάλο μέρος από το επαρχιακό ΜΜ υλικό προέρχεται από σπηλιές και νεκροταφεία και είναι ανάμικτο, αντιπροσωπεύοντας περισσότερες από μία φάσεις. Οι τοπικές φάσεις διακρίνονται κυρίως με βάση στυλιστικά χαρακτηριστικά. Δεν είναι δυνατό να αποδείξουμε ότι αυτές ήταν ακριβώς σύγχρονες σε διάφορες θέσεις, ή με κάποιες από στην Κνωσό και τη Φαιστό. Κάποιες περιοχές μπορεί να είχαν κεραμεική στυλιστικά πιο προχωρημένη από άλλους και, συνεπώς, οι στυλιστικές εκεί να ήταν πρωιμότερες από αλλού. Αυτό είναι αδύνατο να το αποδείξουμε ή να το απορρίψουμε και έτσι πρέπει να δεχθούμε ότι οι στυλιστικές φάσεις είναι χονδρικά σύγχρονες στα διάφορα μέρη της Κρήτης.

S. Andreou, *Pottery Groups of the Old Palace Period in Crete*, 1978.

Θεωρία Χατζηδάκη και γάλλων ανασκαφέων: σύμπτυξη της πρώιμης και μέσης μινωικής περιόδου σε μία χρονολογική περίοδο. Θεωρία Levi με βάση τις ανασκαφές της Φαιστού: σύμπτυξη ΠΜ φάσεων σε μία σύντομη μεταβατική φάση, που υπήρξε πριν από της κατασκευή των πρώτων ανακτόρων και ακολούθησε τη Νεολιθική. Επίθεση του Ζώη, με το *Προβλήματα χρονολογίας της μινωικής κεραμεικής. Γούρνες, Τύλισος, Μάλια*, 1969.

Προβλήματα με την επαρχιακή κεραμεική. Το σύστημα του Evans, με απόλυτα καθορισμένες χρονολογίες φάσεων, από τη φύση του δεν αφήνει χώρο για τοπικές παραλλαγές και επικαλύψεις στυλιστικών φάσεων. Προσπάθεια Ανδρέου να καθορίσει εξελικτικές φάσεις με βάση συγκεκριμένα σύνολα κατά περιοχές.

**Ομάδα κεραμεικής Μόχλου Κτηρίου D-Βασιλικής Κτηρίου Β** Διαφ. 109

Εμφάνιση πολύχρωμης κεραμεικής. Η κεραμεική του Λευκού ρυθμού συνεχίζεται στη διάρκεια αυτής της φάσης, αλλά μία νέα κιμωλιώδης άσπρη βαφή εμφανίζεται για πρώτη φορά. Διακόσμηση dark on light με συνδεόμενους δίσκους ή πρόχοι με θέματα νευόντων φτερών. Η διακόσμηση είναι απλή, κυρίως γραμμική: πολλαπλά κρεμαστά τόξα, δίσκοι και ρόδακες με στιγμές εμφανίζονται για πρώτη φορά στην ανατολική Κρήτη. Με βάση τη στρωματογραφία του μύρτου Πύργου δύο υποφάσεις: στη δεύτερη υπάρχει ο γρήγορος κεραμευτικός τροχός. Επικάλυψη με τη ΜΜΙΒ της Κνωσού. Ένα κύπελλο από το Κτήριο Β της Βασιλικής που βρίσκει παράλληλα στη Φαιστό ΙΑ φάση και στο Κahun της Αιγύπτου, όπου δεν βρέθηκε πρωιμότερη κεραμεική από ΜΜΙΒ/ΙΙ, ενισχύουν αυτό το χρονολογικό συσχετισμό. Ορισμένα από τα χαρακτηριστικά αυτής της ομάδας απουσιάζουν από την Κνωσό: κωνικά κύπελλα με ίσια τοιχώματα, κύπελλα που στενεύουν προς τη βάση και γεφυρόστομες πρόχοι, όπως και τα dark on light θέματα.

**Ομάδα κεραμεικής Βασιλικής Κτηρίου Α – Ζάκρου** Διαφ. 110-113

Κάτω από ΜΜΙΙΙ επίπεδα. Ένας αριθμός εισαγμένων κομματιών ή κοντινές απομιμήσεις της ανακτορικής κεραμεικής εμφανίζονται σε αυτήν την ομάδα. Αρκετά κύπελλα, αλλά και μεγαλύτερα αγγεία, καλύπτονται από ένα σκοτεινό ιριδίζον, πολύ χαρακτηριστικό, αλοίφωμα. Τροπιδωτοί κύαθοι, περιπτωσιακά διακοσμημένοι με ανάγλυφη στολίδωση (ribbing) διαφ. 110, πάνω σειρά, αριστερά και δεξιά, κύπελλα με ευθέα τοιχώματα και λευκά κρεμαστά τόξα και ημισφαιρικοί κύαθοι αποτελούν νέα γνωρίσματα. ΄Ενας νέος τύπος διακόσμησης, πολύ πιο κομψός, με σπείρες και φυσιοκρατικά ή εικονιστικά μοτίβα έγινε πολύ κοινός. Οι παλαιές φυτευτές ταινιωτές λαβές των κυπέλλων αντικαταστάθηκαν από ένα νέο τύπο σιγμοειδών λαβών, που προσκολλούνται στα τοιχώματα των αγγείων. Η ανατολική Κρήτη κρατά τον ιδιαίτερο χαρακτήρα της. Δεν υπάρχουν ίχνη γενικής βίαιης καταστροφής που να σημειώνει το τέλος της περιόδου, όπως στην Κνωσό και τη Φαιστό. Στη Ζάκρο και το Παλαίκαστρο, πάντως, διαφορετικός προσανατολισμός των νέων κτηρίων και ευρεία ανοικοδόμηση μετά το τέλος της φάσης.

**Ομάδα κεραμεικής Μαλίων – ταφικής σπηλιάς βραχοσκεπής Ι**

Κεραμεική που έχει ομοιότητες με την ομάδα της Βορείας Τάφρου (Λευκό Ρυθμό), αλλά και τις ομάδες του Επάνω Ανατολικού Πηγαδιού και των σπιτιών κάτω από τις Κουλούρες της Κνωσού. Απουσία πολυχρωμίας.

**Ομάδα κεραμεικής Νοτίων Σπιτιών Μαλίων**

Λίγο υστερότερη είναι η ομάδα των Νοτίων σπιτιών, που παρουσιάζει την αρχή της πολύχρωμης διακόσμησης. Και εδώ κεραμεική του Λευκού Ρυθμού και dark on light κεραμεική με καταλοιβάδες και θέματα ακανόνιστων κηλίδων (splash motifs), ή άωτα κωνικά κύπελλα με ίσια τοιχώματα. Οι γεφυρόστομες πρόχοι με light on dark ή πολύχρωμη διακόσμηση είναι ενός διακεκριμένου τύπου. Ίσως και εδώ δύο υποφάσεις, στη δεύτερη τροχήλατα αγγεία και tumblers. Ίσως η ομάδα αλληλοεπικαλύπτεται με την ομάδα Μόχλος D – Βασιλική Β και την πρώιμη καμαραϊκή φάση της Κνωσού.

**Ομάδα κεραμεικής της Πόλης των Μαλίων**

Η κεραμεική της ομάδας των Νοτίων Σπιτιών στα Μάλια βρέθηκε στρωματογραφημένη κάτω από κεραμεική που χαρακτηρίζεται ως Ομάδα της Πόλης των Μαλίων, που με τη σειρά της βρίσκεται κάτω από ΜΜΙΙΙ-ΥΜΙ επίπεδα. Πολύ διαφορετική κεραμεική. Κοινό σχήμα είναι ο τροπιδωτός κύαθος με οριζόντιες στολιδώσεις, συχνά με κυματιστά χείλη και κωνικά κύπελλα με ίσια τοιχώματα καλυμμένα με ένα σκοτεινό ιριδίζον αλοίφωμα (εσωτερικά διακοσμημένα με άσπρες κρεμαστές γιρλάντες).

Σε μία λεπτότερη υποκίτρινη κεραμεική όμως, μερικά σχήματα ήταν διακοσμημένα με κομψή εικονιστική ή σπειροειδή διακόσμηση σε άσπρο, κόκκινο και κίτρινο. Περιπτωσιακά, τοπική ωοκέλυφη κεραμεική μαζί με πραγματικές εισαγωγές από τα δύο μεγαλύτερα ανάκτορα, της κλασικής καμαραϊκής φάσης. Σε μερικές αποθέσεις όμως, εμφανίζονται λίγα όστρακα ripple, όπως επίσης μερικά επιμήκη jars και πρόχοι, που ως προς το σχήμα συγκρίνονται με την μετακαμαραίκή κεραμεική της Φαιστού και της Κνωσού. Τέτοια εμφανίζονται και στη φάση Pyrgos III. Είναι πιθανό ότι αυτή η περίοδο διήρκεσε στα Μάλια και τον Πύργο λίγο περισσότερο από την Κλασική Καμαραϊκή φάση στην Κνωσό και τη Φαιστό και την Ομάδα κεραμεικής Βασιλικής Α – Ζάκρος στην ανατολική Κρήτη. Οι καταστροφές που έγιναν στην πόλη και το νεκροταφείο του Χρυσόλακκου στο τέλος της φάσης της Πόλης των Μαλίων ήταν πιθανώς στο σύνολό τους υστερότερες από τις μεγάλες καταστροφές στο τέλος της Φαιστού ΙΙ (μήπως όμως δεν έχουμε μία ενιαία χρονολόγηση για την ομάδα;).

**ΜΜΙΙΙ**

Διαφ. 114. Οπισθοδρόμηση στην ποιότητα κατασκευής, αλλά και στη διακόσμηση. Παρακμή του καμαραϊκού ρυθμού, που τα στάδιά της γίνονται εμφανέστερα στην Κνωσό και τη Φαιστό. Στην τελευταία, η Φάση ΙΙΙ δείχθηκε ότι είχε κεραμεική πανομοιότυπη με αυτή διαφόρων θέσεων γύρω από αυτήν: Αγία Τριάδα, Καμηλάρι, Χάλαρα, Κομμό. Στον Κομμό, στρώμα ΜΜΙΙΙ με καταστροφή και κατάχωση των ερειπίων. Στο ανώτερο στρώμα, με τη νέα ανοικοδόμηση, κεραμεική της ΥΜΙ.

Temple Repositories Κνωσού: κυρίως ΜΜΙΙΙ, ή στις παρυφές της επόμενης φάσης. Τα σπίτια των Πεσμένων Ογκολίθων και των Θυσιασθέντων Βοδιών, Αποθέτης των Κρίνων (ίσως και λίγο υστερότερος: ΥΜΙ). Η περιοχή των Υφαντικών Βαρών (Loomweight Basement) ίσως ΜΜΙΙΙ (και πιθοειδές με φοίνικες). Σχέση αγγείων Κνωσού και Φαιστού (καλά παράλληλα). Ναός των Αρχανών στα Ανεμόσπηλια. Αντιστοιχία με ΜΜΙΙΙ κεραμεική της κεντρικής Κρήτης, πρωιμότερη από τα Temple Repositories. Στη δυτική Κρήτη, ίσως η ίδια εξελικτική πορεία (λίγες ενδείξεις από τα Χανιά). Στην ανατολική Κρήτη, δύσκολο να καθορισθεί η ΜΜΙΙΙ. Κεραμεική της φάσης Pyrgos ΙΙΙ, μαζί με πτυχωτό ρυθμό χελωνίου.

Μόνο στην κεντρική Κρήτη μπορεί να καθορισθεί η ΜΜΙΙΙ ικανοποιητικά. Τα διακοσμητικά θέματα είναι απλούστερα του καμαραϊκού ρυθμού, με λιγότερη χρήση χρώματος και διάταξη συνήθως σε επάλληλες ζώνες. Επίχρισμα καστανό μουντό – ερυθρό-μπορντώ. Πηλός όχι τόσο καλής ποιότητας (πορώδης), με τα τοιχώματα των αγγείων χονδρά, με εύκολα απολεπιζόμενες επιφάνειες. Συχνά, βιαστική κατασκευή (αποτυπώματα δακτύλων αγγειοπλάστη). Ίσως, η πτώση της ποιότητας οφείλεται στις σοβαρές καταστροφές το τέλος της ΜΜΙΙΒ: μεγαλύτερη ανάγκη για μεγάλο αριθμό νέων αγγείων. Ίσως, και μετριασμός των υπερβολικών απαιτήσεων των παραγγελιών.

Νέα σχήματα. Διαφ. 115 Αντικατάσταση των λεπτότεχνων τροπιδωτών κυάθων και κωνικών κυπέλλων με χονδροειδή κωνικά κύπελλα ή κύπελλα με ευθέα τοιχώματα (με τμήση στη βάση). Ο γεφυρόστομος σκύφος γίνεται ψηλότερος, με μείωση του σώματος προς τη βάση. Οι αμφορείς και άλλα μεγάλα αγγεία αποκτούν ραδινό σχήμα. Πολλά είδη πρόχων. Διαφ. 116 Για πρώτη φορά, εμφανίζονται ψευδόστομοι αμφορείς. Ρυτά κωνικά,σε σχήμα αυγού στρουθοκαμήλου, ωοειδή, σφαιρικά, αλαβαστροειδή. Πίθοι με μετάλλια Διαφ. 117.

Τρεις διακοσμητικές τάσεις: α) Απλοποίηση. Οριζόντιες ταινίες και μεγάλες λευκές σπείρες Διαφ. 118, 119. β) Εικονιστική τάση. Διαφ. 120 Προτίμηση θεμάτων από τη φύση, που εμφανίζεται από τη ΜΜΙΙΙ-ΥΜΙΑ στην τοιχογραφία, τη φαγεντιανουργία, τη σφραγιδογλυφία και άλλες τέχνες: κρίνα, κρόκοι, φοίνικες, ακόμα και ζώα. Υδρία από τον Κομμό. γ) Τάση για επικράτηση της τεχνοτροπίας Σκοτεινού επί ανοικτού, με στιλπνή καστανέρυθρη βαφή.

Θέματα: Διαφ. 121 σπείρες, αμφίστροφες και τρέχουσες, στικτά θέματα, διαγώνιες γραμμές και δικτυωτό, κρίνοι, κρόκοι, φοινικοειδή. Τεχνοτροπία εγχάραξης για τις λεπτομέρειες των λευκών θεμάτων, πριν από το ψήσιμο.

Πλαστική διακόσμηση: τράπεζα προσφορών με δελφίνια από τη Φαιστό. Διαφ. 122, αριστερά. Κάδος με ταύρο από τα Ανεμόσπηλια. Πίθοι με περιχείλωμα (ευρύστομοι πίθοι) Διαφ. 123. Μαγειρικοί δίσκοι και χύτρες. Πίθοι με μετάλλια και πίθος των Μαλίων διαφ. 124.

Ευρύτατη μινωική εξάπλωση στη ΜΜΙΙΙ: Μυκήνες, Καστρί Κυθήρων, Φυλακωπή Μήλου, Αγία Ειρήνη Κέας, Κάρπαθος, κ. ά. Στην Εγγύς Ανατολή σπάνια τα ΜΜΙΙΙ αγγεία. Ψευδόστομοι αμφορείς από τη Μινέτ ελ Μπέϊντα, με λευκές αμφίστροφες σπείρες, λίγες εισαγωγές στην Κρήτη από Κυκλάδες, ηπειρωτική Ελλάδα και Κύπρο.

**Πτυχωτός ρυθμός χελωνίου**

Από το τέλος της ΜΜΙΙΒ διαφ. 125. Πηλός σκληρός, πολύ καλά ψημμένος, στιλβωμένος. Χρώμα διακόσμησης ερυθρό – καστανέρυθρο. Παράλληλες ακανόνιστες γραμμές, φτιαγμένες με ένα είδος χρωστήρα. Η ονομασία από την ομοιότητα του κελύφους της χελώνας. Μαζί, τεθλασμένες διαδοχικές κυματοειδείς ή οριζόντιες ταινίες. Όταν προστεθούν οι σπείρες και φυτικά σχέδια βρισκόμαστε στην ΥΜΙΑ.

Δεν έχει προσδιορισθεί η πηγή του ρυθμού. Βρίσκεται στην Κνωσό, αλλά και σε πολλά άλλα μέρη της Κρήτης και στα νησιά του Αιγαίου.

Η νέα εμφάνιση της επιφάνειας των αγγείων φαίνεται ότι οφείλεται σε συνδυασμό των συνθηκών όπτησης και του προσεκτικά ετοιμασμένου επιχρίσματος. Βαφή πυκνή, λεπτοδουλεμένη. Στίλβωση πριν από το ψήσιμο. Αρκετό οξυγόνο κατά την όπτηση, για να αποκτήσει ο σίδηρος του επιχρίσματος πλούσιο ερυθρό ή καστανό χρώμα.

Κυρίως σε μικρά αγγεία, ή σε μεγαλύτερα σε ζώνες. Παραδείγματα. Θελκτική εμφάνιση και ευχάριστα στην αφή, σε αντίθεση με την υπόλοιπη κεραμεική της ΜΜΙΙΙ.